ПРЕДЛОГ ЗАКОНА

О ИЗМЕНАМА И ДОПУНАМА

ЗАКОНА О ПОРЕЗИМА НА ИМОВИНУ

Члан 1.

У Закону о порезима на имовину („Службени гласник РС”, бр. 26/01, 45/02-СУС, 80/02, 80/02-др. закон, 135/04, 61/07, 5/09, [101/10](http://we2.cekos.com/ce/faces/index.jsp%3F%26file%3Df78886%26action%3Dpropis%26path%3D07888601.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [24/11](http://we2.cekos.com/ce/faces/index.jsp%3F%26file%3Df80964%26action%3Dpropis%26path%3D08096401.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [78/11](http://we2.cekos.com/ce/faces/index.jsp%3F%26file%3Df84390%26action%3Dpropis%26path%3D08439001.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [57/12](http://we2.cekos.com/ce/faces/index.jsp%3F%26file%3Df88570%26action%3Dpropis%26path%3D08857001.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)-УС, 47/13, 68/14-др. закон, 95/18, 99/18-УС, 86/19 и 144/20), у члану 2. став 4. тачка (4) тачка на крају замењује се тачком и запетом.

Додају се тач. (5) и (6), које гласе:

„(5) планирање и изградња;

(6) наука и истраживање.ˮ.

Члан 2.

У члану 10. после става 7. додају се нови ст. 8. и 9, који гласе:

„Кад супружник право заједничке својине, односно сусвојине на непокретности стиче на основу теретног правног посла у коме није сауговарач, који је закључио његов супружник (у даљем тексту: супружник уговарач), а у исправи о потврђивању (солемнизацији) тог правног посла су наведени подаци о постојању брака и супружнику у моменту настанка те исправе, а није дата изјава оба супружника да је то посебна имовина супружника уговарачанити да су супружници брачним уговором другачије регулисали питање стицања заједничке или посебне имовине, даном стицања права супружника који није сауговарач сматра се дан из става 7. тачка 1) овог члана.

Кад супружник право заједничке својине, односно сусвојине, на непокретности на којој је ималац права својине његов супружник стиче на основу изјаве оба супружника да је то заједничка својина оба супружника, даном стицања права сматра се дан потврђивања (солемнизације) те изјаве од стране јавног бележника, а ако је та изјава дата у форми јавнобележничког записа - дан сачињавања тог записа.”.

Досадашњи ст. 8. и 9. постају ст. 10. и 11.

Члан 3.

У члану 16. став 1. после речи: „вредност наслеђене имовине” додају се запета и речи: „односно вредност наслеђеног употребљаваног моторног возила утврђена у складу са ст. 3. до 5. овог члана”.

У ставу 2. после речи: „примљене имовине” додају се запета и речи: „односно вредност на поклон примљених употребљаваних моторних возила утврђена у складу са ст. 3. до 5. овог члана”.

Додају се ст. 3. до 5, који гласе:

„Вредност употребљаваног моторног возила утврђује се применом следећих елемената:

1) радна запремина мотора возила изражена у cm³ (у даљем тексту: радна запремина мотора);

2) снага мотора возила изражена у kw (у даљем тексту: снага мотора);

3) број навршених година старости возила, изражен коефицијентом (у даљем тексту: коефицијент старости возила).

Коефицијент старости возила из става 3. тачка 3) овог члана износи, и то:

1) 100% - за возила до и преко навршене једне године старости;

2) 90% - за возила преко навршене две године старости;

3) 80% - за возила преко навршене три године старости;

4) 70% - за возила преко навршене четири године старости;

5) 60% - за возила преко навршених пет година старости;

6) 50% - за возила преко навршених шест година старости;

7) 45% - за возила преко навршених седам година старости;

8) 40% - за возила преко навршених осам година старости;

9) 35% - за возила преко навршених девет година старости;

10) 30% - за возила преко навршених десет и више година старости.

Вредност употребљаваног моторног возила из става 3. овог члана чини динарски износ који се утврђује према следећој формули:

Вредност = (320 x радна запремина мотора + 6400 x снага мотора) x коефицијент старости возила.”.

Члан 4.

У члану 21. став 1. тачка 6) речи: „за такси и „рент а кар” који су посебно означени” замењују се речима: „регистрованих за такси превоз, односно путничких возила за „rent a car””.

Члан 5.

У члану 23. став 1. тачка 4) речи: „права својине на употребљаваном моторном возилу - осим на мопеду, мотокултиватору, трактору и радној машини,” бришу се.

После тачке 4) додаје се тачка 4а), која гласи:

„4а) права својине на употребљаваном моторном возилу - осим на мопеду, мотокултиватору, трактору и радној машини;ˮ.

Члан 6.

У члану 25. став 4. после речи: „из члана” додају се речи: „23. став 1. тачка 4а) и члана”, а речи: „лице које стиче апсолутно право” замењују се речима: „купац, односно стицалац апсолутног права”.

Члан 7.

У члану 27. став 1. после речи: „вредности” додају се запета и речи: „осим на пренос права својине на употребљаваном моторном возилу”.

У ставу 8. после речи: „члана” додају се запета и речи: „осим преноса права својине на употребљаваном моторном возилу”.

Члан 8.

Додаје се члан 27а, који гласи:

„Члан 27а

Основица пореза на пренос апсолутних права за пренос права својине на употребљаваном моторном возилу је вредност употребљаваног моторног возила утврђена у складу са ст. 2. до 4. овог члана.

Вредност употребљаваног моторног возила из става 1. овог члана утврђује се применом следећих елемената:

1) радна запремина мотора возила изражена у cm³ (у даљем тексту: радна запремина мотора);

2) снага мотора возила изражена у kw (у даљем тексту: снага мотора);

3) број навршених година старости возила, изражен коефицијентом.

Коефицијент старости возила из става 3. тачка 3) овог члана износи, и то:

1) 100% - за возила до и преко навршене једне године старости;

2) 90% - за возила преко навршене две године старости;

3) 80% - за возила преко навршене три године старости;

4) 70% - за возила преко навршене четири године старости;

5) 60% - за возила преко навршених пет година старости;

6) 50% - за возила преко навршених шест година старости;

7) 45% - за возила преко навршених седам година старости;

8) 40% - за возила преко навршених осам година старости;

9) 35% - за возила преко навршених девет година старости;

10) 30% - за возила преко навршених десет и више година старости.

Вредност употребљаваног моторног возила из става 1. овог члана чини динарски износ који се утврђује према следећој формули:

Вредност = (320 x радна запремина мотора + 6400 x снага мотора) x коефицијент старости возила.”.

Члан 9.

У члану 28. речи: „члана 27.” замењују се речима: „чл. 27. и 27а”.

Члан 10.

У члану 31. став 1. тачка 8) речи: „као и путничких возила за такси и „рент а кар” који су посебно означени” замењују се речима: „путничких возила регистрованих за такси превоз, односно путничких возила за „rent a car” ”.

Став 2. мења се и гласи:

„У случају престанка обављања такси превоза или „rent a carˮ делатности, као и у случају продаје или отуђења на други начин путничког возила прибављеног за обављање тих делатности пре истека рока од пет година од дана стицања, стицалац права својине на путничком возилу код чијег стицања је остварено пореско ослобођење из става 1. тачка 8) овог члана дужан је да то пријави надлежном пореском органу у року од 30 дана од дана престанка обављања делатности, продаје, односно отуђења и да плати порез на пренос апсолутних права који би се платио да није остварено пореско ослобођење и камату која се плаћа због доцње у плаћању пореза, од дана стицања до дана пријављивања.ˮ

У ставу 3. речи: „на које је пренето право својине на путничком возилу за такси или „рент а кар” који је посебно означен,ˮ замењују се речима: „које је пренело право својине на путничком возилу регистрованом за такси превоз или „rent a car”,”.

Члан 11.

У члану 33. став 5. речи: „ст. 2. до 4.” замењују се речима: „ст. 3. и 4.”.

Члан 12.

У члану 35. став 2. после речи: „седиште” додају се запета и речи: „односно пореском органу јединице локалне самоуправе на којој је обвезник – фонд из члана 15. став 1. овог закона уписан у регистар”.

У ставу 4. после речи: „обвезник” додају се речи: „– физичко или правно лице”.

Члан 13.

Додаје се члан 35а, који гласи:

„Члан 35а

#### „Пореска пријава не подноси се за утврђивање пореза на пренос апсолутних права – код преноса уз накнаду права својине на употребљаваном моторном возилу који се врши између физичких лица која нису обвезници пореза на додату вредност, осим на:

#### амбулантном возилу;

#### специјалном путничком возилу за обуку кандидата за возаче са уграђеним дуплим ножним командама које је посебно означено, који се врши лицу које је регистровано за обављање делатности школа за возаче;

#### путничком возилу регистрованом за такси превоз, који се врши физичком лицу које је регистровано за обављање такси превоза;

#### путничком возилу за „rent a carˮ, који се врши физичком лицу које је регистровано за обављање те делатности.ˮ.

Члан 14.

У члану 36. став 1. речи: „члана 34.” замењују се речима: „чл. 34. и 35а”.

У ставу 5. после речи: „седиште” додају се запета и речи: „односно пореском органу јединице локалне самоуправе на којој је обвезник – фонд из члана 26. став 1. овог закона уписан у регистар”.

У ставу 6. после речи: „обвезник” додају се речи: „– физичко или правно лице”.

Члан 15.

У члану 38б став 1. после речи: „који” додају се речи: „су објављени у складу са овим законом, односно за које се у складу са овим законом сматра да су објављени, до 30. новембра текуће године и”.

Члан 16.

У члану 40. став 1. мења се и гласи:

„Порез на наслеђе и поклон утврђује се решењем пореског органа надлежног за пријем пореских пријава у складу са чланом 35. овог закона, а плаћа у року од 15 дана од дана достављања решења.ˮ

Додају се нови ст. 2. до 8, који гласе:

„Порез на пренос апсолутних права утврђује се:

1. самоопорезивањем - на пренос права својине на употребљаваном моторном возилу који се врши између физичких лица која нису обвезници пореза на додату вредност, осим у случају из члана 40а овог закона;
2. решењем пореског органа надлежног за пријем пореских пријава у складу са чланом [36.](http://we2.cekos.com/ce/index.xhtml?&action=propis&file=01460614.html&path=01460614.html&queries=zakon+o+porezima+na+imovinu&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=#c0036) овог закона - за пренос из члана 23. став 1. тач. 1), 2), 4) и 5) и става 2. тог члана и чл. 24. и 40а овог закона, осим за пренос из тачке 1) овог става.

Порез на пренос апсолутних права утврђен решењем плаћа се у року од 15 дана од дана достављања решења.

Порез на пренос апсолутних права на пренос права својине на употребљаваном моторном возилу који се утврђује самоопорезивањем плаћа се у износу који је једнак производу пореске основице и пореске стопе (у даљем тексту: прописани износ пореза), на прописани рачун за уплату јавних прихода, до подношења захтева за промену саобраћајне дозволе, а доказ о плаћеном порезу подноси се уз захтев за промену саобраћајне дозволе.

Порески орган надлежан за контролу пореза из става 4. овог члана на Порталу еУправа или другом веб порталу објављује услугу електронске управе која омогућава обрачун и плаћање пореза из става 4. овог члана и која обезбеђује доказ о извршеној уплати органу електронским путем.

Служба Владе надлежна за пројектовање, усклађивање, развој и функционисање система електронске управе пружа подршку пореском органу из става 5. овог члана у примени информационо-комуникационих технологија.

У случају из става 4. овог члана, промена саобраћајне дозволе због преноса права својине на моторном возилу врши се уз доказ о плаћеном порезу у прописаном износу.

Орган надлежан за промену саобраћајне дозволе дужан је да на захтев пореског органа, у року од 30 дана од дана промене саобраћајне дозволе, том органу достави уговор или други акт који је основ преноса права својине на употребљаваном моторном возилу који се врши између физичких лица која нису обвезници пореза на додату вредност, као и доказ о плаћеном порезу у прописаном износу.ˮ.

У досадашњем ставу 2, који постаје став 9, после речи: „става 1.ˮ додају се речи: „и става 2. тачка 2)ˮ, а после речи: „опорезивањаˮ додају се заграда и у загради речи: „осим употребљаваних моторних возилаˮ.

У досадашњем ставу 3, који постаје став 10, речи: „става 2.” замењују се речима: „става 9.”.

Члан 17.

Додаје се члан 40а, који гласи:

„Члан 40а

Порез на пренос апсолутних права утврђује се решењем пореског органа надлежног за пријем пореских пријава у складу са чланом 36. овог закона, на пренос уз накнаду права својине на употребљаваном моторном возилу који се врши између физичких лица која нису обвезници пореза на додату вредност, и то на:

1) амбулантном возилу;

2) специјалном путничком возилу за обуку кандидата за возаче са уграђеним дуплим ножним командама које је посебно означено;

3) путничком возилу регистрованом за такси превоз;

4) путничком возилу за „rent a car”.

Орган надлежан за промену саобраћајне дозволе због промене власника моторног возила из става 1. овог члана, промену саобраћајне дозволе врши уз доказ о плаћеном порезу на пренос апсолутних права, односно без доказа о плаћеном порезу на пренос апсолутних права ако му је достављено правоснажно решење да је тај пренос ослобођен плаћања пореза на пренос апсолутних права.ˮ.

Члан 18.

У члану 42. став 1. реч: „Лице” замењује се речима: „Кад је обвезник пореза на пренос апсолутних права, лице”.

У ставу 2. реч: „Лице” замењује се речима: „Кад је обвезник пореза на пренос апсолутних права, лице”.

Члан 19.

Порез на наслеђе и поклон, односно порез на пренос апсолутних права, за чије утврђивање је поступак започет по прописима који су важили до почетка примене овог закона, утврдиће се применом закона који је био на снази на дан настанка пореске обавезе.

Изузетно од става 1. овог члана, порез на наслеђе и поклон, односно порез на пренос апсолутних права, на пренос права својине на употребљаваном моторном возилу који се врши између физичких лица која нису обвезници пореза на додату вредност, за чије утврђивање је поступак започет до 30. марта 2022. године, утврдиће се применом закона који је био на снази на дан настанка пореске обавезе.

Порез на наслеђе и поклон, односно порез на пренос апсолутних права, по основу наслеђа, поклона или преноса апсолутних права за чије утврђивање је обвезник био дужан да поднесе пореску пријаву, а за који је пореска обавеза настала даном сазнања надлежног пореског органа након ступања на снагу овог закона, утврдиће се и платити применом закона којим се уређују порези на имовину који је био на снази на дан на који би пореска обавеза настала у складу са чланом 17. ст. 1. до 4, односно чланом 29. ст. 1. до 8. Закона о порезима на имовину („Службени гласник РСˮ, бр. 26/01, 45/02-СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС, 86/19 и 144/20) да је пријављена у прописаном року.

Члан 20.

Одредбе члана 16. став 2, члана 17. став 5, члана 21. ст. 2. и 3, члана 27. ст. 2. до 6. и става 8, члана 29. став 9, члана 31. став 2, члана 31б ст. 2. и 3, члана 34. ст. 4. до 6, члана 35. ст. 2. до 4, члана 36. став 2. и ст. 4. до 8, члана 39б, члана 40. ст. 1. и 2. и члана 42а ст. 1. до 3. и ст. 5. и 6. Закона о порезима на имовину („Службени гласник РСˮ, бр. 26/01, 45/02-СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС, 86/19 и 144/20), у делу којим је уређена надлежност Министарства финансија - Пореске управе (у даљем тексту: Пореска управа) за утврђивање пореза на наслеђе и поклон и пореза на пренос апсолутних права, односно у делу којим је уређена обавеза органима и лицима из члана 42а тог закона да Пореској управи достављају прописане исправе, одлуке и акте, примењиваће се до 31. децембра 2022. године.

Почев од 1. јануара 2023. године, јединице локалне самоуправе у целости утврђују, наплаћују и контролишу порез на наслеђе и поклон и порез на пренос апсолутних права и сматрају се пореским органом у смислу одредаба става 1. овог члана.

Одредбе овог закона којима се надлежност Пореске управе за утврђивање, наплату и контролу пореза на наслеђе и поклон и пореза на пренос апсолутних права преноси на јединице локалне самоуправе примењиваће се од 1. јануара 2023. године.

Јединице локалне самоуправе преузеће од Пореске управе запослене који обављају послове утврђивања, наплате и контроле пореза на наслеђе и поклон и пореза на пренос апсолутних права, предмете, информациони систем и архиву, као и опрему и средства за вршење надлежности у тим областима сразмерно броју преузетих запослених лица, у периоду од 1. новембра до 31. децембра 2022. године.

Поступке које је Пореска управа започела у вршењу надлежности из става 1. овог члана, који не буду окончани до дана преузимања предмета у складу са ставом 4. овог члана, окончаће јединице локалне самоуправе***.***

Члан 21.

Порез на имовину утврђиваће се и плаћати у складу са овим законом почев за 2022. годину.

Одредбе чл. 3, 6, 7, 9, 10, 14. и 16. овог закона у делу у коме се односе на порез на наслеђе и поклон, односно на порез на пренос апсолутних права, употребљаваних моторних возила који се врши између физичких лица која нису обвезници пореза на додату вредност, као и одредбе чл. 8, 13, 17. и 19. овог закона, примењиваће се од 31. марта 2022. године.

Члан 22.

Oвај закон ступа на снагу 1. jануара 2022. године.